Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 2591

2. CIKK Alkalmazási kör A közvetítő mechanizmust a vámok kivételével minden olyan intézkedésre alkalmazni kell, amely valamely Fél szerint hátrányosan érinti a Felek közötti kereskedelmet, és amely az áruk piacra jutásának1 bármilyen vonatkozását érinti, ideértve a Második fejezet (nemzeti elbánás és az áruk piacra jutása) és a hozzá tartozó fejezetek szerinti ügyeket is. E melléklet alkalmazásában az áruk piacra jutása a következőkre terjed ki: nem mezőgazdasági piacra jutás (non-agricultural market access, NAMA) és hozzá kapcsolódó kereskedelmi szabályok, többek között a kereskedelmi jogorvoslatok, a kereskedelem technikai akadályai, az egészségügyi és növény-egészségügyi intézkedések, a kereskedelemkönnyítés, a származási szabályok, a védintézkedések és a második fejezet (nemzeti elbánás és az áruk piacra jutása) ágazati mellékletei. Nem terjed ki a mezőgazdasági termékek kereskedelmére, a szolgáltatásokra és a letelepedésre, a kulturális együttműködésre, a kormányzati beszerzésre, a versenyre, a szellemitulajdon-jogokra, a kifizetésekre és tőkemozgásokra, valamint a kereskedelem és a fenntartható fejlődés viszonyára. EU/KR/14-A. MELLÉKLET/hu 2 A SZAKASZ A KÖZVETÍTŐ MECHANIZMUS SZERINTI ELJÁRÁS

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes